OBEC ŠIROKÉ
Široké 118 , 082 37 Široké
Číslo : SOÚ 010/2021- OcÚ/Li/062/2020- oz			         V Širokom, dňa 28.01.2021

                                         
Vec
Oznámenie o začatí územného konania o umiestnení líniovej stavby, podľa ust. § 36, ods.1 a ods.4 zák. č.50/1976 Zb., o územnom plánovaní a stavebnom poriadku, v znení neskorších predpisov (stavebný zákon).

Dňa 18.01.2021 podal navrhovateľ Obec Lipovce  so sídlom Lipovce 92 , IČO : 00327387  na tunajšom úrade návrh na vydanie územného rozhodnutia o umiestnení líniovej stavby.
 
                              Konanie bolo začaté dňom podania návrhu.

Predmetom návrhu na umiestnenie je líniová inžinierska stavba s názvom :

„ Lipovce-chodník I. etapa“ ,  na pozemku KN-C parc.331  (KN-E 1107, 1129/1)  v k. ú. Lipovce . Predmetná stavba rieši výstavbu chodníka pozdĺž cesty III/3421 v mieste jestvujúcej cestnej priekopy a zároveň rozšírenie spevnenej krajnice cesty  v úseku medzi navrhovaným chodníkom a okrajom existujúcej komunikácie. Zároveň rieši nevyhnutné odvodnenie cesty III/3421 a chodníka výstavbou odvodňovacieho potrubia ako náhradu za otvorenú cestnú priekopu. Súčasťou stavby je aj priechod pre chodcov na pripojenia miestnych komunikácii vedených na pozemkoch KN-C parc. č. 315, 316. Chodník  je navrhnutý v dĺžke 412,55 m a šírke  1,50 m.  Situovanie  je znázornené v situačných mapách .

     Obec Široké  určený  stavebný úrad podľa§ 119 ods.(3) v spojení s § 117  zákona č. 50/1976 Zb.  o územnom plánovaní a stavebnom poriadku (stavebný zákon) v znení neskorších predpisov v súlade s ustanovením § 36 stavebného zákona o z n a m u j e začatie územného konania dotknutým orgánom štátnej správy a známym účastníkom konania .

    Stavebný úrad  nariaďuje v súlade s § 36 ods. 1 zákona č. 50/1976 Zb. o územnom plánovaní a stavebnom poriadku (stavebný zákon) v znení jeho noviel, ústne konanie spojené s miestnym zisťovaním na deň 
01.marec 2021   o 10,30 hod

so stretnutím na obecnom úrade v Lipovciach / zasadačka OcÚ / .

	Do predloženého návrhu môžu účastníci konania, ako aj dotknuté orgány štátnej správy a organizácie spolupôsobiace v územnom konaní nahliadnuť pred dňom ústneho konania na Spoločnom obecnom  úrade v Širokom  v dňoch pondelok -  piatok v čase 7,00 – 11,30 , štvrtok aj 13,15 – 15,00  a pri ústnom konaní.	
   Účastníci konania môžu svoje námietky a pripomienky k návrhu uplatniť najneskôr pri ústnom konaní, inak sa na ne neprihliadne. V rovnakej lehote oznámia svoje stanoviská dotknuté orgány štátnej správy, inak podľa § 36 ods. 3 stavebného zákona sa má za to, že ich stanovisko je kladné.	   
Ak niektorý z orgánov štátnej správy potrebuje na riadne posúdenie návrhu dlhší čas je povinný požiadať stavebný úrad o primerané predĺženie lehoty.  
Ak sa nechá niektorý z účastníkov konania zastupovať, jeho zástupca musí predložiť písomnú plnú moc  toho účastníka konania, ktorý sa nechal zastupovať.

Upozornenie:
     Stavebný úrad upozorňuje účastníkov konania, že v odvolacom konaní sa neprihliada na námietky a pripomienky, ktoré neboli uplatnené v prvostupňovom konaní v určenej lehote, hoci uplatnené mohli byť.
   V súlade s § 49 ods. 2 zákona č. 71/1967 Zb. o správnom konaní ( správny poriadok ) Vás upovedomujeme o tom , že Vaša žiadosť nebude  vybavená do 30 dní od začatia konania ( resp. od úplného doplnenia žiadosti ) z dôvodu , že preskúmanie žiadosti si vyžaduje oboznámenie účastníkov konania a dotknutých orgánov. 

    	Ing. Stanislav Bartoš
                   starosta obce

Oznámenie sa doručuje:
Účastníkom konania:
1.	navrhovateľ – Obec Lipovce, Lipovce 92, 082 36  Lipovce
2.	Slovenský pozemkový fond, Búdková 36 , 817 15 Bratislava
3.	Ostatným účastníkom konania, vlastníkom pozemkov dotknutých umiestnením stavby
–	verejnou vyhláškou  
Dotknutým orgánom:  
4.	Regionálny úrad verejného zdravotníctva v Prešove , Hollého 5 , 080 01 Prešov
5.	Krajský pamiatkový úrad Prešov , Hlavná 93 , 080 01 Prešov
6.	Okresné riaditeľstvo hasičského a záchranného zboru v Prešove, Požiarnická 1 , 080 01 Prešov
7.	Okresný úrad Prešov, odbor starostlivosti o ŽP, odd. ochrany prírody a vybraných zložiek  
      ŽP (ŠSOPaK, ŠSVH, ŠSOH),  Námestie mieru 3 , 080 01 Prešov
8.	Okresný úrad Prešov , Odbor CD a PK , Námestie mieru 3 , 080 01 Prešov
9.	KR PZ v Prešove, Krajský dopravný inšpektorát, Pionierska 33 , 080 05 Prešov
10.	Správa a údržba ciest PSK , Jesenná 14 , 080 05 Prešov 
11.	Slovak Telecom, a. s. , Bajkalská 28 , 817 62 Bratislava
12.	Orange Slovensko, Metodova 8, 821 08 Bratislava
13.	Východoslovenská distribučná, a.s., Mlynská 31, Košice
14.	SPP -distribúcia, Mlynské nivy 44/b , 825 11 Bratislava
15.	Obec Široké- vz. starostom
16.	SOÚ Široké 

Toto oznámenie má povahu verejnej vyhlášky v zmysle § 36 ods. 4 stavebného zákona a musí byť vyvesené 15 dní na úradnej tabuli správneho orgánu, ktorý súčasne zverejní písomnosť iným spôsobom v mieste obvyklým .  Zároveň bude zverejnená aj na úradnej tabuli Obce Lipovce . Posledný deň tejto lehoty je dňom doručenia . Prílohou vyhlášky je výkres č.3 –  situácia . 

Zverejnené  dňa :                                                                                 Zvesené dňa : 
Pečiatka a podpis                                                                               Pečiatka a podpis